Moneda naţională s-a depreciat uşor miercuri, 15 mai, în raport cu euro, care a fost calculat de Banca Naţională a României la 4,9765 lei, în creştere cu 0,02 bani faţă de cotaţia precedentă, de 4,9763 lei.
În schimb, leul a câştigat teren în faţa dolarului american, monedă care a fost cotată la 4,5960 lei, în scădere cu 1,49 bani (-0,32%) comparativ cu marţi, când s-a situat la 4,6109 lei.
Moneda naţională s-a apreciat şi în raport cu francul elveţian, calculat de BNR la 5,0773 lei, în scădere cu 0,39 bani (-0,08%) faţă de 5,0812 de lei, cotaţia anterioară.
Gramul de aur s-a scumpit miercuri cu 2,3156 lei (+0,66%), până la valoarea de 350,0728 lei, de la 347,7572 lei, în şedinţa precedentă.